आसाराम बापू को कांग्रेस ने दी चेतावनी  
सोनिया के खिलाफ आसाराम बापू की कथित आपत्तिजनक टिप्पणियों पर कड़ा रख अपनाते हुए कांग्रेस ने अप्रत्यक्ष तौर पर उन्हें चेतावनी दी है।
कांग्रेस अध्यक्ष सोनिया गांधी के खिलाफ आसाराम बापू की कथित आपत्तिजनक टिप्पणियों पर कड़ा रख अपनाते हुए कांग्रेस ने अप्रत्यक्ष तौर पर उन्हें चेतावनी दी है कि अगर वह टिप्पणी करना बंद नहीं करते हैं तो कांग्रेस भी उनपर जवाबी हमला करेगी।  पार्टी महासचिव दिग्विजय सिंह ने संवाददाताओं से कहा, हम उनके बयान की निंदा करते हैं। उन्हें इस तरह की बातें नहीं कहनी चाहिए। अगर वह नहीं रुके तो हम जवाबी हमला करने के लिए मजबूर होंगे।   दूसरी तरफ अखिल भारतीय कांग्रेस समिति की प्रेसवार्ता के दौरान पार्टी प्रवक्ता अभिषेक मनु सिंघवी ने कहा कि आसाराम बापू को अपने दायरे से बाहर के विषयों पर नहीं बोलना चाहिए।